CELEX: 62010TN0223
Language: et
Date: 2010-05-20 00:00:00
Title: Kohtuasi T-223/10: 20. mail 2010 esitatud hagi — Regione Puglia versus komisjon

3.7.2010   
            
            
               ET
            
            
               Euroopa Liidu Teataja
            
            
               C 179/56
            
         20. mail 2010 esitatud hagi — Regione Puglia versus komisjon
   (Kohtuasi T-223/10)
   2010/C 179/95
   Kohtumenetluse keel: itaalia
   
      Pooled
   
   
      Hageja: Regione Puglia (Bari, Itaalia) (esindajad: advokaadid F. Brunelli ja A. Aloia)
   
      Kostja: Euroopa Komisjon
   
      Hageja nõuded
   
   
               —
            
            
               tühistada Euroopa Komisjoni 26. veebruari 2010. aasta võlateade nr 3241001630;
            
         
               —
            
            
               mõista komisjonilt lisaks kohtukulude välja kindlasummaline hüvitis üldiste kulude eest.
            
         
      Väited ja peamised argumendid
   
   Käesolev hagi on esitatud 26. veebruari 2010. aasta võlateate peale, mille kostja väljastas 22. detsembri 2009. aasta otsuse C(2009) 10350 lõplik alusel, millega vähendati Euroopa Regionaalarengu Fondi (ERF) rahalist toetust, mis oli algselt määratud rakenduskavale POR Puglia, eesmärk 1 (2000-2006). Regione Puglia ja Itaalia vaidlustasid selle otsuse vastavalt kohtuasjades T-84/10 (1) ja T-117/10 (2).
   Oma nõuete toetuseks väidab hageja järgmist:
   
               —
            
            
               22. detsembri 2009. aasta otsus C(2009) 10350 on õigusvastane kohtuasjas T-84/10 viidatud väidete ja peamiste argumentide alusel;
            
         
               —
            
            
               rikutud on komisjoni 2. märtsi 2001. aasta määruse (EÜ) nr 448/2001, millega nähakse ette nõukogu määruse (EÜ) nr 1260/1999 üksikasjalikud rakenduseeskirjad finantskorrektsioonide tegemise korra kohta struktuurifondidest antavas abis, (3) artikli 7 lõiget 2, mis näeb ette Euroopa Keskpanga poolt oma põhiliste refinantseerimistehingute puhul kohaldatavast viivise määrast poolteist protsendipunkti kõrgema määra, kuivõrd vaidlustatud võlateates nähakse ette Euroopa Liidu Teatajas 1. aprillil 2010 avaldatud viivise määrast 3,5 protsendipunkti kõrgem määr.
            
         
      (1)  ELT C 113, 1.5.2010, lk 58.
   
      (2)  ELT-s veel avaldamata.
   
      (3)  EÜT L 64, lk 13; ELT eriväljaanne 14/01, lk 155.